Source: http://www.asfeu.sk/agentura/aktuality/clanok/upozornenie-na-zmeny-v-procese-verejneho-obstaravania-vo-vztahu-k-povinnostiam-prijimatelov-nfp/
Timestamp: 2019-09-18 09:22:41+00:00
Document Index: 1540296

Matched Legal Cases: ['§ 92', '§ 155', '§ 91', '§ 100', '§ 4', '§ 4', '§ 9']

UPOZORNENIE na zmeny v procese verejného obstarávania vo vzťahu k povinnostiam prijímateľov NFP v rámci OPV a OPVaV: Výskumná Agentúra
UPOZORNENIE na zmeny v procese verejného obstarávania vo vzťahu k povinnostiam prijímateľov NFP v rámci OPV a OPVaV
Dňa 01.03. 2015 nadobudli účinnosť ustanovenia zákona o verejnom obstarávaní, týkajúce sa povinnosti používať elektronický kontraktačný systém (EKS). V tejto súvislosti si dovoľujeme upozorniť prijímateľov NFP v rámci operačného programu Vzdelávanie a operačného programu Výskum a vývoj na nasledovné zmeny a povinnosti vo vzťahu k ASFEU.
Tovary, služby a stavebné práce, ktoré sú bežne dostupné na trhu a ich predpokladaná hodnota je rovná alebo vyššia ako 1000 EUR a VO bolo začaté po 1.3.2015, možno obstarávať iba prostredníctvom EKS, v inom prípade nebudú pripustené do financovania.
ASFEU od 1.3.2015 vykonáva ex ante kontrolu na všetky podlimitné zákazky!!!!
Rozsah dokumentácie zasielanej na administratívnu kontrolu VO :
Podklady k ex ante kontrole :
1. Stanovenie PHZ a podklady k jej určeniu
2. Návrh opisného formulára z Elektronického kontraktačného systému (EKS)
Pri predkladaní dokumentácie po verejnom obstarávaní prijímatelia NFP predkladajú kompletnú dokumentáciu k VO vytlačenú z EKS.
Telefonické konzultácie k danej problematike sú možné v pracovných dňoch v čase medzi 9.00 -10.00 hod. alebo medzi 15.00 – 16.00 hod. na tel. čísle 0917 421 983 alebo na mailovej adrese dusan.vajas@asfeu.sk.
Upozornenie nájdete aj v rámci webového sídla v Dokumentoch pre prijímateľov OPV a OPVaV.
Za účelom konkrétnejšieho definovania bežnej dostupnosti na trhu (ustanovenia uvedené nižšie) ASFEU požiadala Úrad pre verejné obstarávanie (UVO) o metodické usmernenie. Do jeho vydania, o ktorom budeme následne informovať, sú prijímatelia NFP pre OPV a OPVaV povinní riadiť sa výlučne znením zákona o VO.
ZMENY v zákone o VO
Dňa 1.3.2015 nadobudli účinnosť ustanovenia zákona o VO, týkajúce sa povinnosti používať elektronický kontraktačný systém (EKS).
(1) Zákazka je nadlimitná alebo podlimitná v závislosti od jej predpokladanej hodnoty.
(3) Bežne dostupnými tovarmi alebo službami podľa odseku 1 sú najmä tovary a služby spotrebného charakteru.
Postupy pri podlimitných zákazkách
a) postupuje podľa § 92 až 99, ak ide o dodanie tovaru, uskutočnenie stavebných prác alebo poskytnutie služby bežne dostupných na trhu
§ 155m
13) Ak ide o podlimitnú zákazku, verejný obstarávateľ nie je povinný použiť postup podľa § 91 ods. 1 písm. a) pri zákazkách, ktoré boli vyhlásené alebo preukázateľne začaté najviac jeden kalendárny mesiac po zriadení elektronického trhoviska. Na zákazky podľa prvej vety sa použije postup podľa § 100 až 102, ak ich predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok rovnaká alebo vyššia ako finančný limit podľa § 4 ods. 3 písm. b) a ak ide o tovar, ktorým sú potraviny rovnaká alebo vyššia ako finančný limit podľa § 4 ods. 3 písm. c); na zákazky, ktorých predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia, než tieto limity, sa použije ustanovenie § 9 ods. 9.